Den tidligere norske statsråden og diplomaten Thorvald Stoltenberg døde i juli, 87 år gammel, men er fortsatt en stor helt i Skopje. Heltestatusen går tilbake til tiden da Thorvald Stoltenberg var stasjonert ved den norske ambassaden i Beograd, skriver Aftenposten , som var først ute med å omtale den nye gaten.Thorvald Stoltenberg påtok seg i 1963 arbeidet med å koordinere hjelpearbeidet i etterkant av et kraftig jordskjelv i byen, i nært samarbeid med Røde Kors. Han sørget for at Skopjes innbyggere fikk varme pledd, medisiner og blodoverføringspakker.– Skopje har alltid hatt en spesiell plass i Thorvalds hjerte, og spesielt etter tragedien, sa NATO-sjefen i sin takketale da gateskiltet ble avduket, ifølge avisen.Jens Stoltenberg er i Makedonia i forbindelse med at navnestriden mellom landet og Hellas er løst, noe som kan bane veien for at landet blir med i NATO.(©NTB)